Diari Oficial de la Generalitat Valenciana


Sumari del DOGV 1300, del 10-05-1990 (1990/817329)

ORDRE de 3 d'abril de 1990, de la Conselleria d'Agricultura i Pesca, regulant la denominació específica «Licors Tradicionals d'Alacant» i el Consell Regulador.
---------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1990/04/03/(5)/dof/vci/html**

### Dades del document

Número de DOGV
:   1300

Data del DOGV
:   10-05-1990

Secció del DOGV
:   DISPOSICIONS GENERALS

Número del document
:   1990/817329


Data del document
:   03-04-1990

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 3 d'abril de 1990 de la Conselleria d'Agricultura i Pesca, que regula la Denominació Específica "Licors Tradicionals d'Alacant" i el Consell Regulador.  
La denominació específica «Licors Tradicionals d'Alacant» i el Consell Regulador s'estableixen d'acord amb el que disposa la Llei 25/70 del 2 de desembre, Estatut de la Vinya, del Vi i dels Alcohols, en el reglament aprovat pel Decret 835/72 del 23 de març i en el Reial Decret de 1573/85 de l'1 d'agost, pel qual es regulen les denominacions genèriques i específiques de productes alimentaris.  
Vist l?Estatut d'Autonomia de la Comunitat Valenciana i fent ús de les facultats que tinc atribuïdes,  
ORDENE:  
Article primer  
Aprovar el Reglament de la denominació específica «Licors Tradicionals d'Alacant» i el Consell Regulador, que es publica a l'annex I d'aquesta ordre.  
València, 3 d'abril de 1990.  
El Conseller d?agricultura i Pesca,  
LUIS FONT DE MORA MONTESINOS  
ANNEX I  
Reglament de la denominació específica «Licors tradicionals d'Alacant» i el Consell Regulador  
CAPITOL I Disposicions generals  
Article primer  
1. La protecció atorgada s'estén al nom de la denominació específica, i també als productes que empara. Així mateix, s'estendrà als noms «Herba o Herbes alacantines» i «Herber alacantí».  
2. Es prohibeix la utilització d'altres noms, marques, termes, expressions i signes que, per la similitud fonètica o gràfica amb els protegits, puguen induir a confusió amb els que són l'objecte d'aquest reglament, fins i tot, cas que vagen precedits per les expressions «tipus», «estil», «gust», «elaborat a» o d'altres anàlegs.  
Article segon  
La defensa de la denominació específica, la dels productes emparats, l'aplicació del reglament i la vigilància del compliment, i també el foment i el control de la qualitat dels productes emparats, queden encomanats al Consell Regulador de la denominació específica i als organismes competents de la Generalitat Valenciana i del Ministeri d?agricultura, Pesca i Alimentació, en l?àmbit de les respectives competències.  
CAPITOL II Definicions, elaboració i característiques de l«aperitiu-cafè alacantí»  
Article tercer  
Es denomina «Aperitiu-cafè alacantí» la beguda, derivada d?alcohols naturals, elaborada a la província d'Alacant, obtinguda per maceració del cafè de torrada natural en alcohols d'origen agrícola, amb un grau alcohòlic comprés entre el 15% i el 45% en volum i amb una coloració marró fosca.  
Article quart  
1. L'elaboració es realitzarà mitjançant la maceració de cafè en alcohol rectificat, neutre de vi o de melasses de remolatxa o canya, procedint tot seguit a afegir els colorants autoritzats, per tal de donar-li la coloració definitiva marró fosca, la intensitat de la qual dependrà del fabricant.  
2. Realitzada la maceració, el producte obtingut haurà de reposar abans que siga filtrat.  
3. La durada mínima entre l'inici de la maceració i el procés d'embotellat haurà de ser de deu dies.  
Article cinqué  
1. Les matèries primes hauran de ser de primera qualitat, essent facultat, el Consell Regulador, a realitzar les anàlisis i les comprovacions que s'estimen necessàries.  
2. El cafè utilitzat serà de la varietat «Coffea Arabica», procedent del continent americà i amb les característiques següents:  
a) El gra verd o cru haurà de ser sa i net, desproveït de teguments exteriors, essent el contingut de cafeïna, sempre, superior al 0,707o en massa sobre matèria seca.  
- Humitat: 12% màxima.  
- Cendres totals: 8% màxima sobre matèria seca.  
- En iniciar el procés de torrada, no podrà contenir grans ni llavors estranyes al cafè, matèries inertes o d'altres impureses en quantitat superior al 0,5%.  
b) El torrat natural s'obtindrà en sotmetre el cafè verd o cru, en gra, a l'acció del calor, de manera que adqueresca el color, l'aroma i d'altres qualitats característiques sense que es puga afegir cap tipus d'additiu al procés. Tindrà:  
- Cafeïna: 0,7% mínim sobre matèria seca.  
- Humitat: 5% màxim.  
- Grans carbonitzats: 5% màxim.  
- Cendres totals: 6% màxim sobre matèria seca.  
- Sòlids solubles de l?extret aquós del 20% al 30%.  
Article sisé  
1. La coloració marró fosca, característica de l?«Aperitiu-cafè alacantí», la intensitat de la qual dependrà de la fórmula de cada elaborador, només podrà obtenir-se mitjançant colorants autoritzats.  
2. El sabor serà únicament i exclusivament el que dóna el resultat de la maceració del cafè de torrada natural en alcohol, sense cap component estrany a ells. No és permesa l'addició d'extrets ni d?essències de cap tipus.  
3. Els elements usats en tot el procés de fabricació hauran d'estar autoritzats i ser aquells que donen lloc a l?obtenció d'un producte de la màxima qualitat, que serà controlada degudament.  
Article setè  
1. Les impureses volàtils màximes, expressades en mil·ligrams per litre, sobre producte acabat i disposat per al consum, són les següents:  
- esters, expressats en acetat d'etil, 300;  
- aldehids, expressats en acetaldehid, 90;  
- àcids, expressats en àcid acètic, 150;  
- furfural, 15,  
- i alcohols superiors, 225.  
2. El contingut en metanol no superarà 1.0 grams per litre sobre producte acabat.  
3. El total de metalls pesats, expressats en plom, no podrà ser superior a 40 p.p.m.  
CAPITOL III Definicions, elaboració i característiques del «Tomaní alacanti»  
Article vuité  
Es denomina «Tomaní alacantí» la beguda, derivada d'alcohols naturals, elaborada a la província d'Alacant i obtinguda per maceració i/o destil·lació de la flor i el peduncle de la planta tomaní i alcohol d'origen agrícola, amb un grau alcohòlic comprés entre 2507o i 3507o en volum i amb un contingut mínim en sucres de 100 grams per litre, expressat en sucre invertit i amb una coloració marró fosca.  
Article novè  
1. L'elaboració del «Tomaní alacantí» es realitzarà pels procediments de maceració i/o destil·lació de l'alcohol rectificat, neutre de vi o de melasses de remolatxa o canya, i de la flor de la planta tomaní.  
2. Elaboració pel mètode de destil·lació.  
a) L'elaboració per aquest procediment es realitzarà destil·lant l'alcohol i la flor i peduncle de la planta tomaní o una maceració d'ells, prèviament preparada segons el mètode que s'indicarà posteriorment. Se separaran els caps i les cues resultants d'aquesta destil·lació, que podran ser objecte de redestil·lació tantes vegades com es desitge. Tot seguit se li afegirà l'alcohol, l'aigua, el sucre i els colorants autoritzats necessaris per treure el producte final. Aquest haurà de contenir un percentatge mínim del 10% de destil·lat (referit a graus absoluts).  
b) El producte obtingut haurà d'estar un període mínim de dos mesos reposant abans de l'embotellat, i s'haurà d'indicar a l'etiqueta la paraula «Destil·lat».  
c) El producte final s'anomenarà «Envellit» o «Anyenc» quan un mínim del 50% del tomaní usat haja estat reposant un període mínim de dos anys i la resta deixat reposar dos mesos. Una vegada feta la mescla, caldrà deixar-la reposar un temps mínim de 20 dies abans de l'embotellat.  
d) Tots els períodes de repòs podran realitzar-se en envasos de fusta o en qualsevol altre tipus d'envàs, sempre que siguen autoritzats per sanitat.  
e) El tipus d'envàs usat haurà d'indicar-se quan es mencione la paraula «Envellit o fet anyenc a ... ».  
3. Elaboració pel mètode de maceració.  
a) Per a l'obtenció del «Tomaní alacantí» pel mètode de maceració s'introduirà la flor i el peduncle del tomaní, en una solució hidro-alcohòlica al 60% en volum mínim, mantenint-se per un període mínim de 10 dies.  
b) Seguidament es farà la mescla d'aquest alcoholat amb aigua i/o alcohol per treure el producte final, al qual s'afegirà el sucre i el colorant necessari. A l'etiqueta del producte obtingut així, caldrà indicar «Elaborat per maceració».  
c) El producte obtingut haurà d'estar un període mínim de dos mesos reposant, abans de l'embotellat.  
d) El producte final s'anomenarà «Envellit o anyenc», quan un mínim del 50% del tomaní usat haja estat reposant un temps mínim de 2 anys, i la resta haja tingut un repòs mínim de 2 mesos. Havent realitzat la mescla, aquesta haurà d'estar reposant un temps mínim de 20 dies abans de l'embotellat.  
e) Aquest període de repòs podrà realitzar-se igual en envasos de fusta com de qualsevol altre tipus d'envàs, sempre que siguen autoritzats per sanitat.  
f) El tipus d'envàs usat caldrà indicar-lo quan s'esmente la paraula «Envellit o fet anyenc a ... ».  
Article desè  
1. La flor de la planta tomaní haurà de procedir únicament de les muntanyes de la província d'Alacant. La recol·lecció es farà en el moment de la màxima floració i serà podada o segada per tal de collir les flors i els peduncles, i mai les parts llenyoses. Hauran de ser rentades i eixugades a l'aire en llocs de poca llum, i conservades en llocs frescs i amb poca llum fins el moment de la utilització.  
2. La coloració marró fosca, característica del «Tomaní alacantí», la intensitat de la qual dependrà de la fórmula de cada elaborador, només podrà obtenir-se mitjançant colorants autoritzats.  
3. El sabor serà únicament i exclusivament el que done el resultat de la destil·lació o maceració de la flor i peduncle del tomaní, en una dissolució hidro-alcohòlica sense cap component estrany a ells. No és permesa l'addició d'extrets ni d?essències de cap tipus  
4. Els elements usats en tot el procés de fabricació hauran d'estar autoritzats i ser aquells que donen lloc a l?obtenció d'un producte de la màxima qualitat, que serà controlada adientment.  
Article onze  
1. Les impureses volàtils màximes, expressades en mil·ligrams per litre, sobre producte acabat i disposat per al consum, són les següents:  
- esters, expressats en acetat d'etil, 300;  
- aldehids, expressats en acetaldehid, 90;  
- àcids, expressats en àcid acètic, 150;  
- furfural, 15;  
- i alcohols superiors, 225.  
2. El contingut en metanol no superarà 1.0 grams per litre sobre producte acabat.  
3. El total de metalls pesats, expressats en plom, no podrà ser superior a 40 p.p.m.  
CAPITOL IV Definicions, elaboració i característiques de les «Herbes alacantines»  
Article dotze  
Es denomina «Herba alacantina» la beguda, derivada d'alcohols naturals, anisada, elaborada a la província d'Alacant i obtinguda per maceració i/o destil·lació de plantes recol·lectada a la província d'Alacant i alcohols naturals d'origen agrícola, amb un grau comprés entre 25% i 40% en volum i la coloració de la qual pot variar del groc-verd clar al rogenc.  
Article tretze  
1. L'elaboració de les «Herbes alacantines» es realitzarà pels procediments de maceració i/o destil·lació de l'alcohol rectificat, neutre de vi o de melasses de remolatxa o canya i d'un mínim de tres de les plantes que hi ha tot seguit: sàlvia, camamil·la, poliol, marialluïsa, arrel d'argemone, menta pebrera, cua de gat, fenoll, aniset, melissa, agrimònia, sajolida, timó, herba de Sant Guillem i tomaní.  
2. Elaboració pel mètode de destil·lació.  
a) L'obtenció per aquest mètode es podrà realitzar, sia destil·lant directament l'alcohol, les plantes i el gra d'anís, sia destil·lant una maceració prèviament preparada d'ells, segons s'indica més avall. Se separaran els caps i les cues resultants d'aquesta destil·lació i podran ser objecte de redestil·lació tantes vegades com es desítge.  
b) L'alcoholat obtingut podrà usar-se directament o se li afegirà l'alcohol, l'aigua i l'essència d?anís necessaris per obtenir el producte final, que haurà d'estar un mínim de dos mesos reposant abans de l'embotellat. El percentatge mínim de destil·lat en el producte final haurà de ser del 20% (referit a graus absoluts). Caldrà fer constar a l'etiqueta la paraula «Destil·lat».  
3. Elaboració pel mètode de maceració.  
a) L'obtenció per aquest mètode es realitzarà introduint les plantes en una solució hidro-alcohòlica al 60% en volum mínim, almenys durant 10 dies, sent la duració d'aquesta maceració en funció de la fórmula de l'elaborador.  
b) A continuació se li addicionarà l'essència d?anís i l'aigua i/o l'alcohol, necessaris per a obtenir la graduació final del producte que haurà de deixar-se reposar un mínim de dos mesos abans de l'embotellat. A l'etiqueta caldrà indicar «Elaborat per maceració».  
Article catorze  
1. Les plantes usades hauran de ser recol·lectades en l'època de màxima floració, rentades i eixugades a l'aire a llocs frescs, secs i amb poca llum, fins al moment de la utilització. El nombre i la quantitat de cada una dependrà de la fórmula de cada elaborador, tot i que el mínim serà de tres tipus distints. A banda de les assenyalades en l'article 13.1, el Consell Regulador, a petició de part i els estudis adients previs, podrà autoritzar-ne d'altres tipus.  
2. Dins les herbes alacantines s'admetran dos tipus: sec i dolç; sent el contingut mínim de sucre per a aquest últim de 10 grams de sucre per litre.  
3. La coloració groc-verd clar al rogenc, que dependrà de la fórmula de l'elaborador, només podrà obtenir-se mitjançant colorants autoritzats.  
4. El seu sabor serà exclusivament el que s'obtinga de la destil·lació i/o maceració de les plantes autoritzades en una solució hidro-alcohòlica. Només és permès l?ús d'essències d?anís en els casos que s'han indicat, no permetent-se cap altre tipus d'essència ni d'extret.  
5. Els elements usats en tot el procés de fabricació hauran d'estar autoritzats i ser aquells que donen lloc a l?obtenció d'un producte de la màxima qualitat, la qual serà controlada degudament.  
Article quinze  
1. Les impureses volàtils màximes, expressades en mil·ligrams per litre, sobre producte acabat i disposat per al consum, són les següents:  
- esters, expressats en acetat d'etil, 300;  
- aldehids, expressats en acetaldehid, 90;  
- àcids, expressats en àcid acètic, 150;  
- furfural, 15,  
- i alcohols superiors, 225.  
2. El contingut en metanol no superarà 1.0 grams per litre sobre producte acabat.  
3. El total de metalls pesats, expressats en plom, no podrà ser superior a 40 p.p.m.  
CAPITOL V  
Definicions, elaboració i característiques de l?«Anís d'Alacant»  
Article setze  
Es denomina «Anís d'Alacant» la beguda, derivada d'alcohols naturals, elaborada a la província d'Alacant i obtinguda per destil·lació de l'anís (Pimpinella anissum I.), anís estrellat (Illicium verum) i d'altres substàncies naturals d'origen vegetal i/o dilució d'olis essencials d'aquests fruits i alcohols naturals d'origen agrícola i amb un grau alcohòlic comprés entre 40% i 55% en volum. El contingut màxim de sucre per litre de producte terminat serà de 50 grams.  
Article dissetè  
1. Elaboració pel mètode «De destil·lació».  
a) L'elaboració per aquest procediment es realitzarà destil·lant en alcohol rectificat neutre de vi, o rectificat neutre de melasses de remolatxa o canya, la llavor d'anís en gra (Pimpinella anissum), anís estrellat (Illicium verum) i d'altres substàncies naturals d'origen vegetal. Se separaran els caps i les cues resultants d'aquesta destil·lació, que podran ser objecte de redestil·lació les vegades que es desitge.  
b) Al destil·lat obtingut se li afegirà l'alcohol, els olis essencials d'anís o d'anís i anís estrellat, l'aigua i el sucre necessaris. La quantitat mínima de destil·lat en el producte final serà del 20% (referit a graus absoluts). A l?etiqueta d'aquest producte caldrà fer constar la paraula «Destil·lat».  
c) El producte obtingut haurà d'estar en repòs un mínim de deu dies abans de l?embotellat.  
2. Elaboració pel mètode «Fred».  
a) L'elaboració per aquest procediment es realitzarà diluint l'anís natural, anís estrellat i d'altres substàncies naturals d'origen vegetal en alcohol rectificat neutre de vi o rectificat neutre de melasses de remolatxa o canya, al qual s'afegirà el sucre, si cal, i l'aigua necessaris per a obtenir el grau final del producte. La quantitat d?essència d'anís natural haurà d'estar compresa entre 1,5 i 3 grams per litre de producte terminat.  
b) El producte obtingut haurà de reposar un mínim de deu dies abans de l?embotellat.  
Article divuit  
Els elements usats en tot el procés de fabricació hauran d'estar autoritzats i ser aquells que donen lloc a l?obtenció d'un producte de la màxima qualitat, la qual serà controlada adientment.  
Article dinou  
En el producte elaborat, les quantitats tolerades dels components que s'esmenten seran:  
- metanol, no serà superior a un gram per litre;  
- bases nitrogenades, compostos sulfurats i furfural: exempt;  
- i metalls pesats: arsènic, 0,8 p.p.m. màxim; plom, 1,0 p.p.m. màxim; zinc, 10 p.p.m. màxim, i coure, 10 p.p.m. màxim.  
CAPITOL VI Registre  
Article vint  
1. El Consell Regulador durà un registre d'elaboradors i embotelladors.  
2. Les peticions d'inscripció es dirigiran al Consell Regulador incloent les dades, documents i comprovants següents: nom i domicili del titular o raó social, localitat i zona d?emplaçament, número de Registre d?Indústries Agràries, número de Registre de Sanitat, alta de llicència fiscal, descripció i capacitat d'elaboració de les instal·lacions incloent igualment la descripció i característiques dels envasos usats en la maceració, repòs, envelliment i destil·lació de l'alcohol utilitzat, i enumeració de les marques que elabora. Feta la petició, les instal·lacions del peticionari seran inspeccionades pel personal del Consell Regulador, a fi de comprovar-ne les característiques, els sistemes d'elaboració i demanar totes les dades registrals.  
3. El Consell Regulador denegarà les inscripcions que no s'ajusten als preceptes del Reglament o als acords presos pel Consell.  
4. La inscripció en el Registre serà voluntària, igual que la baixa en ell. Quan s'haja produït la baixa, hauran de transcórrer cinc anys naturals abans que el fabricant de què es tracte, puga tornar a inscriures, tret del canvi de titularitat de la indústria elaboradora o embotelladora.  
5. La inscripció en el Registre no eximeix els interessats de l?obligació d?inscriure?s en aquells registres que, amb caràcter general, hi haja establerts.  
Article vint-i-u  
En el Registre es diferenciaran, amb caràcter censal o estadístic, aquelles empreses que comercialitzen productes emparats per la denominació específica a l?estranger i complesquen la legislació vigent en aquesta matèria.  
Article vint-i-dos  
1. Per a la vigència de les inscripcions en el Registre de la denominació específica «Licors tradicionals alacantins» serà indispensable complir, en qualsevol moment, amb els requisits que imposa aquest reglament.  
2. Caldrà comunicar al Consell Regulador qualsevol variació que efecte a les dades subministrades en la inscripció, quan es faça. En conseqüència, el Consell Regulador podrà suspendre o anul·lar les inscripcions quan els titulars d'elles no s'atenguessen a tals inscripcions.  
3. Totes les inscripcions en el Registre seran renovades en el termini i forma que determine el Consell Regulador.  
CAPITOL VII Drets i obligacions  
Article vint-i-tres  
1. Només les persones naturals o jurídiques inscrites en el Registre i que reunesquen les condicions tècniques estabiertes en aquest reglament tindran dret a elaborar «Aperitiu-cafè», «Tomaní», «Herbes» i «Anís», els quals hagen de ser protegits per la denominació específica «Licors tradicionals d'Alacant».  
2. Només pot aplicar-se la denominació específica «Licors tradicionals d'Alacant» als productes mencionats en l'apartat anterior, produïts a instal·lacions inscrites i que s'hagen elaborat conformement a les normes exigides per aquest reglament i que reunesquen les condicions qualitatives, tècniques i organolèptiques que han de caracteritzar-los.  
3. El dret a l?ús dels noms emparats per aquesta denominació específica en propaganda, publicitat, documentació o etiquetes és exclusiu de les firmes inscrites en el Registre del Consell Regulador.  
4. Pel sol fet de la inscripció en els registres corresponents, les persones naturals o jurídiques inscrites queden obligades de complir les disposicions d'aquest reglament i els acords que, dins les competències que tenen, dicten els organismes competents de la Generalitat Valenciana, del Ministeri d?agricultura, Pesca i Alimentació, i el Consell Regulador, i també a satisfer les exaccions que els corresponguen.  
5. Per a l?exercici de qualsevol dret atorgat per aquest Reglament o per a poder beneficiar-se dels serveis que preste el Consell Regulador, les persones naturals o jurídiques que tinguen inscrites les instal·lacions hauran d'estar al corrent en el pagament de les seues obligacions.  
Article vint-i-quatre  
Les firmes inscrites en el Registre podran utilitzar, amb l'autorització prèvia del Consell Regulador, els noms comercials que tinguen enregistrats com a propis o autoritzats pels propietaris.  
Per tal que l'autorització es produesca, hauran de sol·licitar-ho del Consell Regulador, amb els comprovants que aquest exigesca, manifestant expressament que es responsabilitzen en tot allò que concerneix l?ús d'aquest nom en productes emparats per la denominació específica.  
Article vint-i-cinc  
El nom, raó o denominació social de les empreses inscrites en el Registre d'Elaboradors i Embotelladors, els noms comercials inscrits a què es refereix l?article anterior, i les marques, símbols, emblemes, llegendes publicitàries, o qualsevol altre tipus de propaganda que s'utilitze, aplicats als productes protegits per la denominació específica que regula aquest reglament, no podran ser usats sota cap concepte, ni tan sols pels mateixos titulars, en la comercialització del producte no protegit elaborat al territori nacional, tret de les excepcions que estime el Consell Regulador, prèvia sol·licitud de l?interessat a aquesta entitat.  
En instal·lacions inscrites en els registres haurà d'existir una neta separació entre matèria prima i procés d'elaboració, emmagatzematge o manipulació dels productes destinats a ser emparats per la denominació específica i els que no vagen destinats a aquest fi.  
Article vint-i-sis  
1. En les etiquetes dels envasos podran figurar el nom de la denominació específica corresponent, l'anagrama i el logotipus determinats pel Consell Regulador i, a més, obligatòriament, les dades que amb caràcter general es determine per la legislació aplicable  
2. Abans de posar-les en circulació, les etiquetes hauran de ser autoritzades pel Consell Regulador, als efectes que es relacionen en aquest reglament. Serà denegada l'aprovació d'aquelles que puguen donar lloc a confusió en el consumidor, que puguen causar desprestigi a la denominació específica, que siguen imitacions o que no complesquen la legislació vigent. També podrà ser anul·lada l'autorització d'una ja concedida anteriorment, quan hagen variat les circumstàncies de la firma propietària d'ella, prèvia audiència de la firma interessada.  
3. Els envasos hauran de ser botelles de vidre o de material ceràmic. També podran ser d'altres materials sempre que estiguen homologats per la Comunitat Europea i prèvia autorització del Consell Regulador. Tindran una capacitat màxima d'un litre i aniran proveïts de contraetiquetes o altres distintius numerats, expedits pel Consell Regulador, que hauran de ser col·locats en el procés d'embotellat i d?acord amb les normes que determine el Consell Regulador  
Article vint-i-set  
1. Amb l?objecte de poder controlar la producció, l?elaboració i l?expedició, i els volums d?existències i quan calga per acreditar la qualitat dels productes emparats per la denominació, les persones físiques o jurídiques inscrites en el Registre presentaran les declaracions corresponents, segons model aprovat a l?efecte pel Consell Regulador, durant els primers vint dies naturals dels mesos d'abril, juliol, octubre i gener de cada any, amb referència al trimestre anterior  
2. L'incompliment de les prescripcions d'aquest article comportarà la impossibilitat d'obtenir certificacions de la denominació específica, distintius i tota la documentació que expedesca el Consell Regulador. Aquesta impossibilitat a què s?al·ludeix, quedarà automàticament sense efecte quan s'hagen presentat aquestes declaracions, amb independència de les sancions que pertoquen, d'acord amb el que estableix el capítol IX.  
3. Les declaracions a què es refereix l'apartat I d'aquest article tenen efectes merament estadístics, raó per la qual no podran facilitar-se ni publicar-se més que en forma genèrica sense cap referència de caràcter individual.  
Article vint-i-vuit  
1. Per tal de realitzar el control de qualitat dels productes a què es refereix aquest reglament, el Consell Regulador comptarà amb un Comitè de Qualificació.  
2. El Consell Regulador podrà desqualificar partides que no reunesquen les característiques de qualitat exigides en aquest reglament, i també aquelles que poguessen establir-se.  
Article vint-i-nou  
Sense perjudici del que estableix l'article anterior, els productes embotellats que, per qualsevol causa, presenten defectes o alteracions sensibles d'aquest reglament o els assenyalats en la legislació vigent, seran desqualificats pel Consell Regulador i no podran ser emparats per la denominació específica.  
CAPITOL VII Del Consell Regulador  
Article trenta  
1. El Consell Regulador és un organisme dependent de la Conselleria d'Agricultura i Pesca de la Generalitat Valenciana, amb atribucions decisòries en totes les funcions que se li encomanen en aquest reglament, d'acord amb la legislació vigent.  
2. L'àmbit de competència, sense perjudici del que estableix l'article 32, serà determinat:  
a) en les qüestions del territori, per la zona d'elaboració;  
b) en els productes, pels protegits per la denominació específica, en qualsevol de les fases d'elaboració, envasat, circulació i comercialització,  
c) i quant a les persones, per les inscrites en el Registre.  
Article trenta-ú  
Es missió principal del Consell Regulador la d'aplicar els preceptes d'aquest reglament i vetlar-ne el compliment, per a la qual cosa exercirà les funcions que, amb caràcter general, s'encomana als Consells Reguladors en l'article 87 de la Llei 25/1970 i disposicions complementàries, i també les que expressament s'indiquen en els articles d'aquest reglament.  
Article trenta-dos  
El Consell Regulador queda expressament autoritzat per vigilar els productes tradicionals relacionats en els capítols II, III, IV i V no protegits per la denominació específica, que s'elaboren, comercialitzen o transiten dins la zona d'elaboració, i donarà compte de les incidències d'aquest servei a la Conselleria d?agricultura i Pesca de la Generalitat Valenciana, trametent-li còpies de les actes que es produesquen, sense perjudici de la intervenció dels organismes competents en aquesta vigilància.  
Article trenta-tres  
1. El Consell Regulador serà constituït per:  
a) Un president.  
b) Sis vocals titulars inscrits en el Registre del Consell Regulador, triats en votació lliure i secreta per tots els inclosos en el Registre i convocada per la Conselleria d?agricultura i Pesca de la Generalitat Valenciana.  
Per a l?elecció dels Vocals, podrà distribuir-se'ls en funció dels estrats de producció que s'establesquen.  
c) Dos Vocals designats per la Conselleria d?agricultura i Pesca de la Generalitat Valenciana. Aquests vocals tindran veu però sense vot.  
2. El president serà designat pel Conseller d?agricultura i Pesca de la Generalitat Valenciana, a proposta del Consell Regulador.  
3. Per cada un dels càrrecs de vocals del Consell Regulador, es designarà un suplent.  
4. Els càrrecs de vocals seran renovats cada quatre anys, podent ser reelegits.  
5. Cas de cessament d'un vocal per qualsevol causa, es designarà substitut de la manera establerta, tot i que el mandat del nou vocal serà pel temps que restava per al vocal substituït.  
6. El termini per a la presa de possessió dels vocals serà com a màxim d'un mes, comptador de la data de la seua elecció o designació.  
7. Causarà baixa el vocal que durant el període de vigència del seu càrrec siga sancionat, per infracció greu en les matèries que regula aquest reglament, sia personalment, sia la firma a què pertanya. Igualment, causarà baixa per absència injustificada a tres sessions consecutives o a cinc alternes, o per causar baixa en el Registre de la Denominació Específica.  
Article trenta-quatre  
Els vocals elegits per pertànyer com a directius d'una firma inscrita cessaran en el seu càrrec en cessar com a directius de la firma, encara que seguissen vinculats al sector per haver passat a una altra empresa, designant el seu substitut en la forma establerta.  
Article trenta-cinc  
Els càrrecs del Consell Regulador seran gratuïts, sense perjudici del dret a percebre compensacions per les despeses que aquest càrrec puga ocasionar.  
Article trenta-sis  
1. Correspon al President:  
a) Representar el Consell Regulador Aquesta representació podrà delegar-la en qualsevol membre del Consell, de manera expressa, en els casos que calga.  
b) Fer complir les disposicions legals i reglamentàries.  
c) Administrar els ingressos i fons del Consell Regulador i ordenar els pagaments.  
d) Convocar i presidir les sessions del Consell Regulador, assenyalant l?ordre del dia i sotmetent a la seua decisió els assumptes de la seua competència i executar els acords presos.  
e) Organitzar el règim interior del Consell Regulador.  
f) Contractar, suspendre o renovar el personal del Consell Regulador.  
g) Organitzar i dirigir els serveis.  
h) Informar els organismes superiors de les incidències que es produesquen en la producció i mercat.  
i) Trametre al Conseller de la Conselleria d?agricultura i Pesca de la Generalitat Valenciana aquells acords que, per al compliment general, prenga el Consell Regulador, en virtut de les atribucions que li confereix aquest Reglament i aquells que per la seua importància estime que han de ser coneguts per ell.  
j) Aquelles altres funcions que el Consell Regulador acorda o li encomane el Conseller d?agricultura i Pesca de la Generalitat Valenciana.  
2. El President cessarà en expirar el termini del seu mandat a petició pròpia, quan s'haja acceptat la seua dimissió, o per decisió de la Conselleria d?agricultura i Pesca, a proposta del Consell Regulador.  
3. Cas de cessament o defunció, el Consell Regulador, en el termini d'un mes, proposarà un nou president.  
Article trenta-set  
1. El Consell Regulador es reunirà quan el convoque el President, bé per iniciativa pròpia o a petició de cinc dels components, sent obligatori celebrar sessió almenys una vegada al trimestre.  
2. Us sessions del Consell Regulador es convocaran amb quatre dies d'antelació almenys, i haurà d'adjuntar-se a la citació, l?ordre del dia per a la reunió, on no es podran tractar més assumptes que els prèviament assenyalats. Cas de necessitat, quan així ho requeresca la naturalesa de l'assumpte, a judici del president, se citarà els vocals per telegrama o tèlex, amb vint-i-quatre hores d'anticipació com a mínim. En qualsevol cas, el Consell Regulador quedarà vàlidament constituït quan siguen presents la totalitat dels seus membres i així ho acorden per unanimitat.  
3. Quan un titular no puga assistir, podrà delegar la seua representació en un altre vocal, sense que cap d'ells puga ostentar més de dues representacions, inclosa la pròpia.  
4. Els acords del Consell Regulador es prendran per majoria de membres presents i per tal que tinguen validesa caldrà que siguen presents o representats més de la meitat dels que composen el Consell Regulador. El president tindrà vot de qualitat.  
5. Per resoldre qüestions de tràmit o en aquells casos que s'estime necessari, podrà constituir-se una Comissió permanent, que serà formada pel president i dos vocals titulars, designats pel Ple de l'Organisme. En la sessió on s'acorda la constitució de la Comissió Permanent, s'acordaran també les missions específiques que li competeixen i funcions que exercirà. Totes les resolucions que prenga la Comissió Permanent seran comunicades al ple del Consell Regulador en la primera reunió que celebre.  
Article trenta-vuit  
1. Per al compliment dels seus fins, el Consell Regulador comptarà amb el personal necessari i la plantilla figurarà dotada en el pressupost propi del Consell Regulador.  
2. El Consell Regulador tindrà un secretari designat pel propi Consell Regulador i que tindrà com a comeses específiques les següents:  
a) Preparar els treballs del Consell Regulador i tramitar l?execució dels seus acords.  
b) Assistir a les sessions amb ven, però sense vot, cursar les convocatòries, alçar actes i custodiar els llibres i documents del Consell Regulador.  
c) Els assumptes relatius al règim interior de l?organisme, igual de personal com els administratius.  
d) Les funcions, que li encomane el President, relacionades amb la preparació i instrumentació dels assumptes de la competència del Consell Regulador.  
3. Per a les funcions tècniques que té encomanades, el Consell Regulador comptarà amb un Comitè de Qualificació.  
4. Per als serveis de control i vigilància, podrà comptar amb inspectors o veedors propis. Aquests inspectors seran designats pel Consell Regulador i habilitats per l?organisme competent, amb les atribucions inspectores següents:  
a) Sobre les instal·lacions d'elaboració situades a la zona de producció.  
b) Sobre els productes protegits, a l?àmbit de la denominació específica.  
5. El Consell Regulador podrà contractar per a efectuar treballs urgents, el personal necessari, sempre que tinga aprovada en el pressupost la dotació per aquest concepte.  
6. A tot el personal del Consell Regulador, igual amb caràcter fix com eventual, se li aplicarà la legislació laboral.  
Article trenta-nou  
1. El finançament de les obligacions del Consell Regulador s'efectuarà amb els recursos següents:  
a) Amb el producte de les exaccions parafiscals que es fixen en l'article 90 de la Llei 26/1970, a la qual s'aplicarà els tipus següents:  
- fins a un màxim d'1'5%, a l?exacció sobre el producte emparat. La base d'aquesta exacció serà el valor resultant de multiplicar el preu mitjà al majorista de la unitat dels productes emparats pel volum venut. El tipus per a cada producte serà fixat pel Consell Regulador;  
- fins a un màxim del doble del valor de cost de la contraetiqueta o distintiu, valor que serà fixat pel Consell Regulador,  
- i cent pessetes per certificat expedit.  
b) Les subvencions, llegats i donatius que reba.  
c) Les quantitats que poguessen percebre's en concepte d'indemnitzacions per danys i perjudicis ocasionats al Consell Regulador o als interessos que representa.  
d) Els béns que constitueixen el seu patrimoni i els productes derivats de vendre'ls.  
2. La gestió dels ingressos i despeses que figuren en els pressupostos correspon al Consell Regulador.  
Article quaranta  
Els acords del Consell Regulador que no tinguen caràcter particular i afecten a la pluralitat de les persones o empreses relacionades ami) la producció o elaboració dels «Licors tradicionals alacantins» es notificaran mitjançant circulars exposades a les Oficines del Consell Regulador i en el Diari Oficial de la Generalitat Valenciana.  
Els acords i resolucions que prenga el Consell Regulador es poden recórrer, en qualsevol cas, davant el Conseller d?agricultura i Pesca de la Generalitat Valenciana.  
CAPITOL IX De les infraccions, sancions i procediments  
Article quaranta-u  
El règim sancionador per incompliment del que s'estableix en aquest, serà el determinat en la Llei 25/1970 de 2 de desembre: Decret 835/1972 de 23 de març i el Reial Decret 1945/83 de 22 de juny i la resta de normativa de general aplicació.  
Article quaranta-dos  
El Ministeri d?agricultura, Pesca i Alimentació o el Conseller d'Agricultura i Pesca de la Generalitat Valenciana, si s'escau, podran acordar la publicació en el Butlletí Oficial de l?Estat o en el Diari Oficial de la Generalitat Valenciana, de les sancions imposades a efecte d'exemplaritat.  
DISPOSICIONS TRANSITORIES  
Primera  
Les empreses que, quan entre en vigor aquest reglament, per qualsevol circumstància no tinguessen els elements de fabricació en les condicions exigides per aquest Reglament, podran, si així ho autoritza el Consell Regulador, inscriure's en el Registre.  
Aquesta inscripció només tindrà vigència per tres anys i, per a la renovació, caldrà que l'empresa que es tracte haja realitzat les reformes que haguessen estat assenyalades pel Consell Regulador.  
Segona  
L'actual Consell Regulador provisional de la denominació específica «Licors Tradicionals Alacantins» assumirà la totalitat de funcions que corresponen al Consell Regulador, a les quals es refereix el capítol VIII, continuant els actuals vocals en l?exercici dels seus càrrecs, fins que el Consell Regulador quede constituït, d'acord amb el que disposa l'article 33 d'aquest Reglament.  
DISPOSICIO FINAL.  
Primera  
Aquesta ordre es notificarà al Ministeri d?agricultura, Pesca i Alimentació perquè en prenga coneixement i posterior ratificació, conformement al que preveu el Reial Decret 728/88 de 8 de juliol.  
Segona  
El present Reglament entrarà en vigor l?endemà de la publicació en el Diari Oficial de la Generalitat Valenciana.


Còpia Permalink ELI